# Referat Turn-møte 6. des.

Godt oppmøte av foreldre og andre interesserte. Det var tilsammen 23 personer som møtte opp.
To av de fremmøtte har erfaring som både turnere og trenere. Disse viste en interesse for å evt bidra som trener og eller videreføre sin kunnskap.

Det ble diskutert nivået eller alder på de som kunne være med på trening. Etter tips fra kretsen ble det snakket om å starte med nybegynner/ barne-nivå siden dette trenger mindre trener-kompetanse og mindre utstyr i startfasen. Etter opptelling og gjennomgang av interesserte også på Facebook er den største andel av barn mellom 4-8 år (det er vist interesse for deltagelse av over 70 barn).
Treningene vil kunne følge skolekalenderen, det vil si fra aug-des og jan-juni ( Ca 13 treninger før jul og 17 etter jul, som tilsvarer ca 30 økter i løpet av året).

For å kunne opprette en egen turngruppe innunder ILT må det fattes et styre;
1. Leder, 1. nestleder og 1. styremedlem/ kasserer. Dette styre må sette sammen et enkelt budsjett, lage treningskalender- orden med trenere, halltid osv, samt utarbeide medlemslister for treningsavgifter osv. Det er også en av rep i styret som må delta på hovedlagetsmøter. Se under for mer detaljert hva undergruppene i ILT må gjøre.

Innspill om evt avgifter og enkelt budsjett se, side 3. Det ble nevnt at Elverum Turn har en treningsavgift på 2000kr i halvåret. Det vil si at hvis ILT hadde lagt seg på ca 400kr for hele året, ville dette være en svært grei pris.
Utgifter som må regnes med er: leie av Trysilhallen (450kr pr økt 1.5t), trenerutgifter, trenerkurs, styrehonnorar, evt. Kjøp av utstyr.
Inntekter: treningsavgift, tilskudd fra hovedlaget, evt. Støtteordninger fra NIF, Turnforbunder osv, evt. Egne sponsorer.

Utsyr som allerede er tilgjengelig i Trysilhallen er: Skranke, svingstang, ringer, tjukkaser, matter, airtrack, trampoline, buk og kasse.

For å kunne vedta denne undergruppen på årsmøte 28 mars, må styre være klart og ha skrevet budsjett, laget utkast av treningsplan til styremøte 13. mars.

Facebook gruppe er opprettet og meld gjerne inn personer dere evt vet kan være interessert.

Husk jeg (Karoline) og hovedlaget ønsker å hjelpe dere med å komme i gang MEN, minst 3 personer må dra i gang et styre.

**Gruppenes rolle og oppgaver**

Gruppene er det utøvende leddet i idrettslaget og skal minimum bestå av leder, nestleder og ett medlem (kasserer). Organisering av gruppen tilpasses oppgavens kompleksitet. Følgende oppgaver skal minimum ivaretas av gruppestyret: Økonomi/regnskap, medlemsansvar, web ansvar (hjelp av DL), politiattest (hjelp av DL), sportslig leder (utarbeide treningsplan og avtale med trenere).
Andre funksjoner som kan vurderes er: sosialfunksjon, arrangement, sekretæroppgaver, anlegg/utstyr, sponsor/inntekt. Alle funksjoner/oppgaver skal beskrives.

Gruppene skal:
- Utarbeide årlige handlingsplaner/aktivitetsplaner
- Organisere og gjennomføre tilbud om idrettsaktiviteter på̊ aktuelle nivåer
- Organisere og gjennomføre idrettsarrangementer ( evt, konkurranser)
- Drifte og vedlikeholde anlegg som eies/disponeres av gruppen
- Utarbeide eget budsjett, ta ansvar for gruppens økonomi gjennom inntektsbringende
( Inntekter: treningsavgift, sponsorpenger, evt. dugnadspenger
Utgifter: Hallleie, trenerlønn, trenerkurs, evt. utstyr/apparater, regnskapsutgifter, honorar)

tiltak samt påse at idrettslagets midler forvaltes i samsvar med de vedtak som fattes
I hovedlaget eller gruppen
- Hente inn politiattester ( hjelp av DL)
- Tilrettelegge for tildeling av lisens til utøvere over 13 år ( DL-fikser)
- Ha oversikt over egne, aktive medlemmer (ref. Idrettsregistreringen- hjelp av DL en gang i året)
- Så langt mulig registrere all dugnadsinnsats ( ikke så viktig)
- Føre deltager- og treningsoppmøte på alle aktiviteter ( ikke høyst nødvendig hver trening, kun ved evt nye).
- Utfakturere treningsavgifter ( hjelp fra DL).
- Gjennomføre årsmøte, innstille til valg og egne gruppemøter. Referat fra årsmøte og gruppemøter sendes leder i hovedlaget.

## Forslag på enkelt budsjett for turngruppa.

|  |  |  |
| --- | --- | --- |
| Treningsavgift:  | 400kr\* 60 ( barn) | = 24000kr  |
| Leie av hall  | 450kr \* 30 ( økter)  | = 13500kr  |
| Trenerutgifter:  | 300kr \* 30 ( økter)  | = 9000 kr  |
| Utstyr: | ?  |  |
| Styre/ regnskapsutgifter | ? |  |